《游岳麓宫抱黄洞》
宋代·廖行之

长沙不足容回旋，放脚直到清虚天。
层云荡胸意矫矫，皓月入袖情娟娟。
扶摇浩荡九万里，城郭仿佛三千年。
仙期汗漫直牛斗，此志理我乘风船。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。